דורון אמיר

אמיר עם [[יוסי כהן באליפות ישראל בסייבר של CyTaka, הילטון תל אביב, ינואר 2022]]

דורון אמיר (נולד ב-1975) הוא יזם הייטק ישראלי בתחום התוכנה, הסייבר ואבטחת המידע, מייסד ומנהל CyTaka – אליפות העולם בסייבר למתכנתים. בנוסף, הוא עוסק בפעילויות חינוכיות שונות.

==ביוגרפיה==
אמיר גדל בחולון. בשנת 1994 התגייס אל מסלול העתודה הטכנולוגית של חיל האוויר, בסיום ההכשרה ביקש להיות לוחם קרבי<ref name=":2">ראיון עם דורון אמיר, העולם הבוקר עם אברי גלעד ורותם ישראל, רשת 13, 24 בדצמבר 2021, 08:37</ref>, התנדב לחטיבת הצנחנים, ושירת בפלנ"ט 35 (עורב צנחנים).

==ראשית הקריירה: הדרכה, תכנות וייעוץ==
לאחר שחרורו מצה"ל החל את דרכו כמדריך תוכנה ואבטחת מידע בחברת הדרכת המחשבים New Horizons <ref>[https://www.doronamir.net/pictures/about_big_1275032995069684300.jpg מכתב המלצה] באתר [https://www.doronamir.net/ doronamir.net]</ref>. לאחר מכן עבד כמרצה לטכנולוגיית .NET בג'ון ברייס / מטריקס, בהמשך כמתכנת באמדוקס, ואז כמרצה בתחום התוכנה ומנהל תחום הייטק ומחשבים במכללת רמת־גן<ref>[https://www.doronamir.net/pictures/about_big_1275032705071339500.jpg מכתב המלצה] באתר [https://www.doronamir.net/ doronamir.net]</ref>. באותה תקופה אף שימש כמרצה בטכניון והוענקה לו תעודת מרצה מוסמך מטעם היחידה ללימודי חוץ של הטכניון<ref>[https://www.doronamir.net/pictures/about_big_1274718056020508500.jpg תעודת מרצה] באתר [https://www.doronamir.net/ doronamir.net]</ref>. בנוסף, עבד כמרצה בכיר במכללות למקצועות הסייבר, ביניהן See Security<ref>[https://www.doronamir.net/abouts.php עמוד "אודות"], באתר [https://www.doronamir.net/ doronamir.net]</ref>.

לאורך תקופה זו עסק אמיר במחקר עצמאי בתחום הסייבר (האקינג) ובאמצעות חברה שהקים ייעץ לגופים רבים בתחומי טכנולוגיית ואבטחת המידע, וביניהן חברות בתעשייה וארגוני ממשל וביטחון. במסגרת עבודתו, כתב תוכניות הכשרה לחוקרי סייבר עבור משטרת ישראל ומשרד הכלכלה. בשנת 2008 נסע ללונדון במסגרת תפקיד בפילת מדיה גלובל (כיום סינטק מדיה) לשם הכשרת צוותי תוכנה בינלאומיים העוסקים בתחום הצפנת שידורים.

==קריירה עסקית ומיזמים בתחום הסייבר==
בשנת 2015 היה אמיר בין המייסדים של חברת האחזקות הסינית TLV Ventures, שם שימש כמנהל טכנולוגיות ראשי (CTO) ועזר בקידום טכנולוגיות של חברות ישראליות בסין וטאיוואן<ref></ref>. בשנת 2017 סיים את תפקידו לטובת הקמת מיזם סייבר בשם Plexivo (בעברית: פלקסיוו), אשר עסק בפיתוח רכיב חומרה הכולל יכולות סייבר בעזרת חיישנים, ובמקביל מערכת סימולציות מבוססת משחקי מחשב למטרות אימון אנשי סייבר (בסגנון סדרת משחקי המחשב GTA)<ref name=":1">[https://www.plexivo.com/about.html עמוד "אודות"] באתר חברת Plexivo</ref>. המיזם זכה להתעניינות בתקשורת,<ref name=":1" />, אך הוא הופסק ב־2019 עקב בעיות רגולציה בתחום הסייבר ההתקפי ומחלוקת פנימית. לאחר הפסקת המיזם עבר אמיר לעבודת מחקר בתחום פיתוח אלגוריתמים, לשיפור ביצועי מחשב על פלטפורמת מוצרי Nvidia, ולזיהוי קולי, בחברת בת של TLV Ventures.

===CyTaka===

אמיר עם [[גדי איזנקוט בתחרות "סייבר נגב" של CyTaka, אפריל 2022]]
בשנת 2021 ייסד אמיר את CyTaka (בעברית: סייטאקה), מיזם המציע למתכנתים ואנשי סייבר הזדמנויות להדגים ולשכלל את יכולותיהם בתחום הסייבר דרך פתרון אתגרים ביישומון ייעודי ובתחרויות ארציות ובינלאומיות. אמיר משמש כמנכ"ל CyTaka ונמנה עם הבעלים של חברת האם גלובוס מחקר ופיתוח, בעלת המותג CyTaka. במרץ 2022 פורסם כי החברה הצליחה לגייס 50 מיליון דולר דרך קבוצת משקיעים פרטית לפי שווי של חצי מיליארד דולר, למטרות התרחבות לשוק האירופי<ref></ref>. מספר חודשים לאחר מכן חצה שווי החברה את מיליארד הדולרים<ref></ref>.

====תחרויות סייבר ====
אמיר עם [[יגאל אונא בתחרות "סייבר נגב" של CyTaka, אפריל 2022]]
החברה מקיימת בישראל תחרויות סייבר בפורמטים שונים, כגון CTF <ref name=":9">[https://www.facebook.com/i24newsEN/videos/1088833615025648/ CyTaka programming championship held in Israel], ראיון עם אמיר, Zoom In with Jeff Smith, i24News English, 3/2/2022</ref>, צוות אדום (תוקף) מול צוות כחול (מגן) <ref name=":4"></ref>, ופריצה למכשירים חכמים. לחלק מהתחרויות הוזמנו בכירים לשעבר במערכת הביטחון, כגון שמעון חפץ, דני יתום, יגאל אונא, גדי איזנקוט<ref name=":4" />, יוסי כהן<ref></ref>.

אמיר יזם תחרויות של החברה גם ברחבי העולם, ביניהן אירוע קדם אליפות הסייבר העולמית במגדל בורג' ח'ליפה בדובאי באוגוסט 2021<ref name=":6"></ref>, תחרות סייבר בניו־יורק בנובמבר 2022, ואליפות סייבר בבורג' ח'ליפה בינואר 2023.

=== מיזמים נוספים בתחום הסייבר ===
בעקבות מתקפת הפתע על ישראל ב-7 באוקטובר 2023 ובמקביל למלחמת חרבות ברזל אמיר הקים וניהל חמ"ל של האקרים מכל רחבי העולם – ביניהם גם האקרים מוסלמים – אשר סיכל פעילות אנטי-ישראלית מצד גורמים תומכי טרור, כגון הפצת תכנים מזויפים, לוחמה פסיכולוגית ושימוש בסייבר התקפי לסחיטת כספים לשימוש ארגוני הטרור<ref></ref>.

==פעילות חברתית==
אמיר עם [[חביב נורמגומדוב באירוע קדם אליפות הסייבר העולמית של CyTaka, דובאי, אוגוסט 2021]]
אמיר פועל לשיתוף פעולה של ישראלים עם העולם המוסלמי והערבי, בין השאר מתוך משרדי חברת גלובוס מחקר ופיתוח בדובאי<ref name=":5"></ref><ref></ref>.

הוא עסק בקירוב לבבות בין חרדים וחילונים והקים מיזמים להכשרה לתעסוקה עבור האוכלוסייה החרדית ולקידום תוכניות לטיפול בבעיית האבטלה. הוא פעל לקידום שוויון מגדרי על ידי עידוד תעסוקת נשים בהייטק. עד שנת 2007 עבד בשיתוף פעולה עם מנפאואר בראשית, קרן קמ"ח, צוות תוכניות תעסוקה לחרדים בג'וינט ישראל<ref>[https://www.doronamir.net/pictures/about_big_1275032512068222500.jpg תעודת הערכה] באתר [https://www.doronamir.net/ doronamir.net]</ref>, וסניף המרכז החרדי להכשרה מקצועית במודיעין עילית.

אמיר הוא ידיד המערכת של קבוצת "אנשים ומחשבים"<ref>[https://www.doronamir.net/pictures/about_big_1311643722068832000.gif תעודת הוקרה] באתר [https://www.doronamir.net/ doronamir.net]</ref> מאז 2003. הוא שפט בתחרויות רבות של הקבוצה, כמו IT Awards (החל מ־2003<ref>[https://www.doronamir.net/pictures/about_big_1275028654082048300.jpg תעודת הוקרה] באתר [https://www.doronamir.net/ doronamir.net]</ref>) ו־ Webi Awards (החל מ־2007<ref>[https://www.doronamir.net/pictures/about_big_1275030207077378800.jpg תעודת הוקרה] באתר [https://www.doronamir.net/ doronamir.net]</ref>), והיה יו"ר חבר השופטים בתחרות Mobi Awards (החל משנת 2011<ref></ref>).

==עמדותיו==
בכנס Mobility 2013 ניסה אמיר לעודד מודעות לצורך בשמירת הפרטיות מצד חברות התקשורת<ref name=":5" /><ref></ref>.

אמיר התנגד להצעה שהשב"כ יאתר מפרי בידוד של מבודדי קורונה באמצעות איכון סלולרי<ref></ref>. לאחר התפוצצות פרשת NSO טען אמיר שיש לנצל את העניין הציבורי לקידום מנגנוני רגולציה ופיקוח על חברות פרטיות שמפתחות ארסנל כלי נשק מתקדמים מעולם הסייבר<ref name=":5" />, וטבע בהקשר זה את המונח "סיכול טכנולוגי"<ref></ref>.

בנושאי משק וכלכלה, אמיר תומך בהשתלבות חרדים בחברה הכללית<ref name=":8"></ref>. הוא יצא מחד נגד משקיעים שמדללים את היזמים<ref></ref> ושמכריחים חברות סטארט אפ לשנות אסטרטגיה כך שתתאים לצרכיהם<ref></ref>, ומאידך נגד מימון סטארטאפים קטנים שמתחרים נגד חברות גדולות בקרב חסר סיכוי<ref></ref>. הוא תמך בהחלת מנוחה שבועית במשק בימים שבת וראשון<ref></ref>.

בנושאי תקשורת וצרכנות, אמיר תומך ברגולציה שתכריח את חברות התקשורת להציג ללקוח מראש כיצד תיראה החשבונית החודשית לפני כל שינוי בחשבון<ref></ref>, קרא ליצרניות המכשירים להוסיף אזהרות מספיקות מפני קרינה אלקטרומגנטית<ref></ref>, עודד פיתוחים המשתמשים בטכנולוגיית קול לשם תקשורת בטווח קצר במקרים רגישים של מכשירים לבישים <ref></ref>, וצידד בהטלת אחריות על חברות התקשורת לדאוג לאבטחת המידע של לקוחותיהן.

==חיים אישיים==
אמיר נשוי ומתגורר ברעננה. לזוג שתי בנות.

==ספרים ==
* להנהיג את הקהל, הוצאה עצמית, 2002

==קישורים חיצוניים==

* 
* 
* יוסי הטוני, [https://www.pc.co.il/news/344427/ הישראלים שרוצים לשנות את מפת הגנת הסייבר העולמית], באתר "אנשים ומחשבים", 22 באוגוסט 2021
* תגית [https://www.pc.co.il/tag/דורון-אמיר/ "דורון אמיר"], באתר "אנשים ומחשבים"

== הערות שוליים ==

קטגוריה:מייסדי חברות טכנולוגיה ישראלים
קטגוריה:מייסדי חברות טכנולוגיה יהודים
קטגוריה:יזמי היי-טק ישראלים
קטגוריה:מומחי אבטחת מידע ישראלים
קטגוריה:אנשי עסקים ישראלים
קטגוריה:מנכ"לים ישראלים
קטגוריה:יועצים ישראלים
קטגוריה:חיילי חטיבת הצנחנים
קטגוריה:מתכנתים ישראלים
קטגוריה:ישראלים שנולדו ב-1975